Projektni zadatak za postavljanje servisnih stanica za popravak bicikala duž cikloturističkih ruta

[bookmark: _Hlk12956254]Sukladno zaključenom Ugovoru s Ministarstvom turizma RH o sufinanciranju sukladno uvjetima i kriterijima Programa razvoja cikloturizma na kontinentu u 2019. godini, Osječko-baranjskoj županiji je odobreno sufinanciranje ostalih odobrenih aktivnosti, a među kojima je i postavljanje servisnih stanica za popravak bicikala duž cikloturističkih ruta Osječko-baranjske županije. Predviđeno je postavljanje ukupno pet servisnih stanica na području županije. 

1. Servisne stanice za popravak bicikala duž cikloturističkih ruta
Opis sadržaja servisne stanice
Stup za popravak bicikala je solarna stanica koja za svoj rad koristi energiju Sunca, višak energije sprema u svoje akumulatore, a pokreće kompresor za pumpanje biciklističkih guma i punjač mobitela, a kada padne noć daje svjetlo pod kojim se može servisirati. Treba biti izrađena od nehrđajućeg čelika visoke kvalitete kako ne bi zahtijevala gotovo nikakvo održavanje, a sam materijal čini stup prihvatljivim za instalaciju u raznim okruženjima. 
Stup za popravak bicikla/solarna stanica namijenjena za ugradnju u razna okruženja: u prirodi, biciklističkoj stazi, urbanom predjelu, izletištima, prostorima gdje je noćna rasvjeta potrebna, ali nedostupna i za ugradnju nije potrebna dodatna infrastruktura. 

Servisna stanica cikloturistima mora osiguravati sljedeće sadržaje:
· U svom radu mora biti posve autonomna te za isti koristiti energiju Sunca koju sprema u svoje baterije

· Treba sadržavati osnovni alat za popravak bicikala
· odvijače
· podesivi ključ
· univerzalni biciklistički ključ
· montirače za gume, crijevo za pumpanje guma s glavom
· set imbus ključeva, univerzalni punjač za pametne telefone, nosač za bicikle
· noćno LED svjetlo koje se automatski pali po noći kako bi naglasio svoju prisutnost i omogućio brz popravak bicikala i noću, a gasi u jutarnje sate

· Sadržaj solarne stanice trebaju biti i
· upute za korištenje
· piktogrami za pojedine funkcije.

2. Označavanje servisnih stanica
Servisna stanica mora sadržavati i naznaku da je sufinancirana sredstvima Ministarstva turizma RH. 

